Georg Pelisaar

Georg Pelisaar (sündinud 7. detsembril 1958 Selisel) on Eesti ajakirjanik ja poliitik. 

Ta on lõpetanud Puurmani Keskkooli 1977. aastal ja Tartu Riikliku Ülikooli 1982. aastal ajakirjanduse erialal.

Ta on töötanud Eesti Raadio erikorrespondendina, Põlva Raadio peatoimetajana, AS Kaguraadio juhatuse esimehena ja Tallinna linnavolikogu pressiesindajana. Ta on Eesti Televisiooni saatesarja "Maahommik" algataja ja autor. 

Pelisaar oli Tallinna Televisiooni nõukogu juht.Tallinna Televisiooni nõukogu juhiks sai Georg Pelisaar, ERR, 30.10.2009

 Poliitiline tegevus 
Aastatel 1989–1993 oli ta Põlva maakonna volikogu liige. Aastatel 1990–1992 oli ta Eesti Kongressi liige. 

Aastatel 1991–2025 kuulus ta Eesti Keskerakonda. Ta visati erakonnast välja, kuna otsustas 2025. aasta kohalike omavalitsuste volikogude valimistel kandideerida valimisliidu, mitte Keskerakonna nimekirjas. 

Pelisaar on olnud Põlva Linnavolikogu liige 1999–2006 ja esimees 2002–2006. Ta oli IX Riigikogu liige 1999–2003. 28. augustil 2006 sai ta juulis surnud Robert Lepiksoni asendusliikmena X Riigikogu liikmeks. Alates juulist 2009 oli ta XI Riigikogu liige Vilja Savisaare asendusliikmena.Vilja Savisaare asendusliikmeks riigikogus saab Georg Pelisaar, Postimees, 13.07.2009 

Ta kandideeris ka 2011. aasta Riigikogu valimistel, sai 509 häält, kuid valituks ei osutunud.

11. mail 2011 valiti ta Põlva linnapeaks. 2013. aastast on ta Põlva vallavanem.

 Muu tegevus 
20. augustil 2002 pidas politsei Pelisaare kinni Tallinna–Tartu maantee 180. kilomeetril, kus tema juhitud sõiduk oli sõitnud lubatust suurema kiirusega. Lisaks tuvastati tal alkoholijoove üle 0,5 promilli. Riigikogulane Georg Pelisaar: “Olen süüdi!”, Õhtuleht, 22.08.2002 

 Viited 

Välislingid
 Georg Pelisaar andis riigikogu ees ametivande, 28. august 2006

Kategooria:Eesti ajakirjanikud
Kategooria:Eesti Kongressi liikmed
Kategooria:IX Riigikogu liikmed
Kategooria:X Riigikogu liikmed
Kategooria:XI Riigikogu liikmed
Kategooria:Sündinud 1958
Kategooria:Põlva linnapead